**Ordin nr. …… din ……….**

**pentru aprobarea** **Procedurii de avizare** **a documentaţiei privind pierderile tehnologice utilizate la calculul preţurilor și tarifelor energiei termice, întocmite pe baza bilanţului energetic în sistemele de alimentare centralizată cu energie termică**

Având în vedere prevederile art. 35 alin (1) lit. e) și art. 40 alin. (6) din Legea serviciului public de alimentare cu energie termică nr. 325/2006, cu modificările şi completările ulterioare,

în temeiul prevederilor art. 5 alin. (1) lit. f) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări și completǎri prin Legea nr. 160/2012, cu modificările și completările ulterioare,

**preşedintele Autorităţii Naţionale de Reglementare în Domeniul Energiei emite următorul ordin:**

Art. 1. – Se aprobă Procedura de avizare a documentaţiei privind pierderile tehnologice utilizate la calculul preţurilor și tarifelor energiei termice, întocmite pe baza bilanţului energetic în sistemele de alimentare centralizată cu energie termică, prevăzută în Anexa care face parte integrantă din prezentul ordin.

Art. 2. – Operatorii serviciului public de alimentare cu energie termică în sistem centralizat duc la îndeplinire prevederile prezentului ordin.

Art. 3. – Direcţiile de specialitate din cadrul Autorității Naționale de Reglementare în Domeniul Energiei urmăresc respectarea prevederilor prezentului ordin.

Art. 4. – Prezentul ordin se publică în Monitorul Oficial al României, Partea I.

**Preşedintele Autorităţii Naţionale de Reglementare în Domeniul Energiei**

**Dumitru CHIRIȚĂ**

**ANEXĂ**

**Procedura de avizare a documentaţiei privind pierderile tehnologice utilizate la calculul preţurilor și tarifelor energiei termice, întocmite pe baza bilanţului energetic în sistemele de alimentare centralizată cu energie termică**

**Capitolul I**

**Scop și domeniu de aplicare**

1. – Prezenta procedură stabileşte:
	1. etapele necesar a fi parcurse, termenele şi condiţiile impuse în vederea emiterii, de către Autoritatea Naţională de Reglementare în Domeniul Energiei, a avizului privind documentaţia întocmită pe baza bilanţului energetic în sistemele de alimentare centralizată cu energie termică, conform prevederilor art. 40 alin. (6) din Legea serviciului public de alimentare cu energie termică nr. 325/2006, cu modificările şi completările ulterioare;
	2. cerinţele privind conţinutul documentelor depuse la Autoritatea Naţională de Reglementare în Domeniul Energiei de către operatorii serviciului public de alimentare cu energie termică în sistem centralizat, în vederea obţinerii avizului.
2. – Prezenta procedură se aplică de către Autoritatea Naţională de Reglementare în Domeniul Energiei și de către operatorii serviciului public de alimentare cu energie termică în sistem centralizat, ce solicită avizarea documentaţiilor întocmite pe baza bilanţului energetic în sistemele de alimentare centralizată cu energie termică.

**Capitolul II**

**Abrevieri și definiţii**

1. – În prezenta procedură sunt utilizate următoarele abrevieri:

|  |  |
| --- | --- |
| ANRE | Autoritatea Naţională de Reglementare în Domeniul Energiei |
| CET | Centrală/centrale electrice de termoficare (centrală de cogenerare) |
| CT | Centrală/centrale termice (centrală de producere separată) |
| CTC | Centrală/centrale termice de cvartal |
| CTZ | Centrală/centrale termice de zonă |
| CTb/s | Centrală/centrale termice de bloc/scară |
| MT | Modul termic |
| PT/ST | Punct termic/staţie termică |
| RT | Rețea de transport |
| RD | Rețea de distribuție |
| SPAET | Serviciu public de alimentare cu energie termică în sistem centralizat |
| SACET | Sistem/sisteme de alimentare centralizată cu energie termică, respectiv infrastructura prin care se realizează serviciul public de alimentare cu energie termică în sistem centralizat, conform prevederilor Legii serviciului public de alimentare cu energie termică nr. 325/2006, cu modificările şi completările ulterioare |

1. – (1) Termenii utilizaţi în prezenta procedură au semnificațiile prevăzute în:
	1. Legea serviciului public de alimentare cu energie termică nr. 325/2006, cu modificările şi completările ulterioare;
	2. Prescripția privind întocmirea și analiza bilanțurilor energetice PE 902 /1986, reeditată 1995;
	3. Normativul pentru proiectarea, executarea și exploatarea instalațiilor de încălzire centrală (revizuire şi comasare normativele I 13-2002 şi I 13/1-2002) I 13-2015;
	4. Normativul de proiectare, execuție și exploatare pentru rețele termice cu conducte preizolate NP 029-0.2;
	5. Normativul privind proiectarea și executarea sistemelor centralizate de alimentare cu energie termică – rețele si puncte termice NP 058 – 02;
	6. Normativul privind exploatarea sistemelor centralizate de alimentare cu energie termică – rețele și puncte termice NP 059 – 02.

(2) În înţelesul prezentei proceduri, termenii specifici utilizaţi au urmǎtoarele semnificaţii:

|  |  |
| --- | --- |
| Aviz | Avizul privind documentaţia întocmită de operatorul SPAET pe baza bilanţului energetic în SACET, emis de către ANRE în conformitate cu prevederile prezentei proceduri |
| Documentaţie | Documentaţia privind pierderile tehnologice utilizate la calculul preţurilor și tarifelor energiei termice, supusă avizării ANRE, întocmită de operatorul SPAET pe baza lucrării de bilanţ energetic în SACET realizată de un auditor energetic autorizat |
| Lucrare de bilanţ | Lucrarea de bilanţ energetic în SACET, realizată de un auditor energetic autorizat, în baza căreia este întocmită documentaţia supusă avizării |
| Operator SPAET | Operator al serviciului public de alimentare cu energie termică în sistem centralizat – operator economic, persoana juridică română sau străină, titular al unei licențe de transport, distribuţie şi furnizare a energie termice, prin care i se recunoaște competența și capacitatea de a presta integral activităţile specifice serviciului public de alimentare cu energie termică în sistem centralizat |
| Pierderi tehnologice | Pierderi de energie termică în activităţile de transport şi, respectiv, distribuţie a energiei termice prin reţelele SACET, determinate conform principiilor/ipotezelor de calcul prevăzute în Anexa nr. 2 |
| Pierderi reale  | Pierderi de energie termică determinate în bilanţul termoenergetic real aferent componentelor/activităţilor din cadrul SACET, pe baza datelor măsurate în exploatare în perioada pentru care a fost efectuat bilanţul |

**Capitolul III**

**Condiții generale privind cererea de emitere a avizului**

1. – (1) Avizulse emite de către ANRE, la cererea unui operator SPAET.

(2) Pentru obținerea avizului, operatorul SPAET trebuie să înainteze la ANRE o cerere de avizare, conform modelului prezentat în Anexa nr. 1.

(3) Cererea prevăzută la alin. (2) trebuie să fie însoţită de următoarele documente:

1. documentaţia supusă avizării, întocmită cu respectarea cerinţelor din Anexa
nr. 2 şi asumată prin semnătură de către reprezentantul legal al operatorului SPAET;
2. lucrarea de bilanţ energetic în SACET în baza căreia a fost întocmită documentaţia supusă avizării, asumată prin semnătură de către executant, care trebuie să respecte elementele specifice prezentate în Anexa nr. 2, în copie;
3. documentul prin care operatorul SPAET a recepționat/însuşit lucrarea de bilanţ energetic în SACET realizată de către executant, în copie.

(4) Cererea prevăzută la alin. (2) şi documentele prevăzute la alin. (3) se pot transmite la ANRE atât în format letric, cât și în format electronic.

1. – (1) Datele şi informaţiile din cuprinsul documentației trebuie să fie corelate cu datele şi informaţiile din lucrarea de bilanț în baza căreia a fost întocmită.

(2) Datele şi informaţiile din lucrarea de bilanț trebuie să fie conforme cu procesele tehnologice din componentele SACET pentru care a fost realizat bilanţul, să fie prezentate în mod organizat şi să fie fundamentate pe bază de măsurători, scheme de flux, precum şi parametri de referinţă, specificaţii tehnice sau normative de proiectare, după caz.

(3) Toate datele şi informaţiile din documentele prevăzute la art. 5 alin. (3) trebuie să fie corecte, coerente şi consistente.

1. – Perioada pentru care este realizată lucrarea de bilanţ în baza căreia a fost întocmită documentaţia poate fi anul calendaristic anterior anului în care se transmite cererea de avizare sau o perioadă care cuprinde ultimele 12 luni încheiate anterior transmiterii cererii de avizare.

**Capitolul IV**

**Analiza și soluționarea cererii**

1. – (1) ANRE analizează cererea de emitere a avizului, precum şi documentele depuse de către operatorul SPAET, din punct de vedere al conformităţii cu cerinţele prezentei proceduri.

(2) După caz, ANRE formulează şi transmite operatorului SPAET observaţii şi solicitări de modificare/completare/corectare a documentaţiei şi/sau a lucrării de bilanţ.

(3) ANRE poate formula şi solicitări conexe prevederilor prezentei proceduri, considerate relevante pentru emiterea avizului.

(4) Pentru clarificări suplimentare, dacă se consideră necesar, ANRE poate să organizeze întâlniri cu operatorii SPAET solicitanţi.

1. - Avizul se emite în termen de 30 de zile de la data primirii documenelor prevăzute la art. 5 alin. (3) complete și corecte, care respectă toate cerinţele prezentei proceduri şi răspund integral, după caz, observațiilor și/sau solicitărilor transmise de ANRE. Modelul de aviz este prezentat în Anexa nr. 3.

**Capitolul V**

**Dispoziţii finale**

1. – (1) Documentaţia pentru care se emite avizul se constituie ca anexă la aviz.

(2)Dacă în urma analizei se constată situaţii atipice, care necesită emiterea unui aviz cu observații, acestea vor fi prezentate într-o anexă suplimentară la respectivul aviz.

1. – Cererea de emitere a avizului poate fi clasată în termen de 60 de zile lucrătoare de la data înregistrării cererii, dacă operatorul SPAET solicitant nu completează/corectează şi nu retransmite documentaţia şi/sau lucrarea de bilanţ conform observaţiilor şi solicitărilor ANRE.
2. – Avizul emis de ANRE conform prezentei proceduri este obligatoriu pentru solicitarea de avizare a preţurilor şi tarifelor practicate de un operator SPAET, cu condiţia ca documentaţia avizată să fie întocmită în baza unui bilanţ energetic aferent unei perioade anterioare nu mai vechi de 3 ani.
3. – Anexele 1 – 3 fac parte integrantă din prezenta procedură.

**Anexa nr. 1 (**la Procedură)

Antet – operator SPAET

Nr. înregistrare ………. / data ………

**Cerere de emitere a avizului pentru documentația**

**privind pierderile tehnologice utilizate la calculul preţurilor și tarifelor energiei termice, întocmită pe baza bilanțului energetic în SACET**

**- model -**

*Către*: Autoritatea Națională de Reglementare în Domeniul Energiei

Subsemnatul/subsemnata, ………………………., având calitatea de reprezentant legal al ………………[operator SPAET], în baza prevederilor art. 35 alin (1) lit. e) și art. 40 alin. (6) din Legea serviciului public de alimentare cu energie termică nr. 325/2006, cu modificările și completările ulterioare, vă rog să emiteți un aviz privind documentația ……………[titlu documentaţie], întocmită pe baza lucrării de bilanț energetic …………………………….. [titlu lucrare bilanț], în SACET din localitatea ……….., executată de către ………………………, auditor energetic având autorizația de auditor energetic de tip ….., nr……, valabilă până la data de......., emisă de către ..........................

Anexăm prezentei:

* + - * documentaţia ……………….;
			* lucrarea de bilanț energetic …………….., împreună cu documentul prin care aceasta a fost recepţionată/însuşită de beneficiar.

Numele și prenumele

Semnătura

Data

**Anexa nr. 2** (la Procedură)

**Cerinţe privind întocmirea documentaţiei supuse avizării**

I. Documentaţia trebuie să prezinte următoarele date şi informaţii:

* + - 1. Informații generale; descrierea componentelor SACET care au făcut obiectul bilanţului (CET, CTZ, RT, RD, PT/ST, CTC, CTb/s);
			2. Perioada/anul pentru care a fost realizat bilanţul;
			3. Schema simplificată a SACET, cu puncte de măsură, date de intrare şi rezultate de calcul;
			4. Tabel sintetic cu datele şi rezultatele de bilanț;
			5. Analiza justificativă a pierderilor reale de energie termică comparativ cu pierderile tehnologice de energie termică, precum şi a parametrilor/indicatorilor specifici bilanţului tehnologic comparativ cu limitele prevăzute de prezenta procedură.

II. Tabelul sintetic din documentaţie (pct. I.4) trebuie să respecte modelul general prezentat mai jos; se întocmeşte doar pentru componentele / activităţile din cadrul SACET care au făcut obiectul bilanţului:

|  |
| --- |
| **Producere: CET, CT, CTZ racordate la RT** |
| **Parametru** | **UM** | **Determinare** | **Bilanţ real** | **Bilanţ tehnologic** |
| Energie primară intrată în centrale (cu combustibilul) | MWh/an | (1) = (3) + (5) + (7) |  | - |
| % | (2) = 100 % |  | - |
| Pierderi de producere | MWh/an | (3) - capitol/secţiune/pagină din lucrare de bilanţ  |  | - |
| % | (4) = (3) / (1) x 100 |  | - |
| - din care, pierderi cu gazele de ardere la coş | MWh/an | (3.1) - capitol/secţiune/pagină din lucrare de bilanţ  |  | - |
| % | (4.1) = (3.1) / (1) x 100 |  | - |
| Energie termică văndută la consumatori de la gardul centralei | MWh/an | (5) - capitol/secţiune/pagină din lucrare de bilanţ |  | - |
| % | (6) = (5) / (1) x 100 |  | - |
| Energie termică livrată în RT | MWh/an | (7) - capitol/secţiune/pagină din lucrare de bilanţ |  | - |
| % | (8) = (7) / (1) x 100 |  | - |
| 1. **Transport: RT**
 |
| Energie intrată  | MWh/an | (9) = (11) + (13) + (15) = (7) |  |  |
| % | (10) = 100 % |  |  |
| Pierderi în RT (inclusiv MT, dacă e cazul) | MWh/an | (11) - capitol/secţiune/pagină din lucrare de bilanţ |  |  |
| % | (12) = (11) / (9) x 100 |  |  |
| - din care, pierderi prin radiaţie/ convecţie | MWh/an | (11.1) - capitol/secţiune/pagină din lucrare de bilanţ  |  |  |
| % | (12.1) = (11.1) / (9) x 100 |  |  |
| Energie termică vândută la consumatori din RT (direct şi/sau prin MT) | MWh/an | (13) - capitol/secţiune/pagină din lucrare de bilanţ |  |  |
| % | (14) = (13) / (9) x 100 |  |  |
| Energie termică livrată în RD | MWh/an | (15) - capitol/secţiune/pagină din lucrare de bilanţ |  |  |
| % | (16) = (15) / (9) x 100 |  |  |
| 1. **Distribuţie: RD racordată la RT**
 |
| Energie intrată | MWh/an | (17) = (19) + (21) = (15) |  |  |
| % | (18) = 100 % |  |  |
| Pierderi în RD (inclusiv PT/ST) | MWh/an | (19) - capitol/secţiune/pagină din lucrare de bilanţ |  |  |
| % | (20) = (19) / (17) x 100 |  |  |
| - din care, pierderi prin radiaţie/ convecţie | MWh/an | (19.1) - capitol/secţiune/pagină din lucrare de bilanţ  |  |  |
| % | (20.1) = (19.1) / (17) x 100 |  |  |
| Energie termică vândută la consumatori din RD | MWh/an | (21) - capitol/secţiune/pagină din lucrare de bilanţ |  |  |
| % | (22) = (21) / (17) x 100 |  |  |

|  |
| --- |
| 1. **Producere: CTC**
 |
| **Parametru** | **UM** | **Determinare** | **Bilanţ real** | **Bilanţ tehnologic** |
| Energie primară intrată în centrale (cu combustibilul) | MWh/an | (23) = (25) + (27) + (29) |  | - |
| % | (24) = 100 % |  | - |
| Pierderi de producere | MWh/an | (25) - capitol/secţiune/pagină din lucrare de bilanţ |  | - |
| % | (26) = (25) / (23) x 100 |  | - |
| - din care, pierderi cu gazele de ardere la coş | MWh/an | (25.1) - capitol/secţiune/pagină din lucrare de bilanţ  |  | - |
| % | (26.1) = (25.1) / (23) x 100 |  | - |
| Energie termică văndută la consumatori de la gardul centralelor | MWh/an | (27) - capitol/secţiune/pagină din lucrare de bilanţ |  | - |
| % | (28) = (27) / (23) x 100 |  | - |
| Energie termică livrată în reţele  | MWh/an | (29) - capitol/secţiune/pagină din lucrare de bilanţ |  | - |
| % | (30) = (29) / (23) x 100 |  | - |
| 1. **Distribuţie: reţele CTC**
 |
| Energie intrată | MWh/an | (31) = (33) + (35) = (29) |  |  |
| % | (32) = 100 % |  |  |
| Pierderi în reţele | MWh/an | (33) - capitol/secţiune/pagină din lucrare de bilanţ |  |  |
| % | (34) = (33) / (31) x 100 |  |  |
| - din care, pierderi prin radiaţie/ convecţie | MWh/an | (33.1) - capitol/secţiune/pagină din lucrare de bilanţ  |  |  |
| % | (34.1) = (33.1) / (31) x 100 |  |  |
| Energie termică vândută la consumatori din reţele | MWh/an | (35) - capitol/secţiune/pagină din lucrare de bilanţ |  |  |
| % | (36) = (35) / (31) x 100 |  |  |

|  |
| --- |
| 1. **Producere: CTb/s**
 |
| **Parametru** | **UM** | **Determinare** | **Bilanţ real** | **Bilanţ tehnologic** |
| Energie primară intrată în centrale (cu combustibilul) | MWh/an | (37) = (39) + (41) |  | - |
| % | (38) = 100 % |  | - |
| Pierderi de producere | MWh/an | (39) - capitol/secţiune/pagină din lucrare de bilanţ |  | - |
| % | (40) = (39) / (37) x 100 |  | - |
| - din care, pierderi cu gazele de ardere la coş | MWh/an | (39.1) - capitol/secţiune/pagină din lucrare de bilanţ  |  | - |
| % | (40.1) = (39.1) / (37) x 100 |  | - |
| Energie termică văndută la consumatori  | MWh/an | (41) - capitol/secţiune/pagină din lucrare de bilanţ |  | - |
| % | (42) = (41) / (37) x 100 |  | - |

III. Datele înscrise în Tabelul sintetic din documentaţie (pct. I.4) trebuie fundamentate, în coloana Determinare, prin trimiteri la datele/informaţiile/calculele din capitole/secţiuni/pagini ale lucrării de bilanț sau, după caz, conform formulelor de calcul din modelul general prezentat la pct. II. Pentru activităţile de producere nu se completează datele în coloana Bilanţ tehnologic.

**Elemente specifice lucrării de bilanţ energetic în SACET în baza căreia se întocmeşte documentaţia supusă avizării**

1. Lucrarea de bilanț se elaborează de către un auditor energetic autorizat.
2. Lucrarea de bilanț trebuie să prezinte următoarele date şi informaţii:
3. Informaţii generale – acte normative aplicabile, principii şi ipoteze de calcul, precum şi sursa datelor utilizate în calcul, atât pentru bilanţul real, cât şi pentru bilanţul tehnologic;
4. Conturul de bilanț care face obiectul lucrării – componentele/activităţile din cadrul SACET pentru care s-a realizat bilanţul;
5. Unitatea de referinţă (anul/perioada) asociată bilanțului;
6. Caracteristicile tehnice ale principalelor echipamente/instalaţii cuprinse în conturul de bilanţ;
7. Prezentarea procesului tehnologic din conturul de bilanţ;
8. Aparate de măsură folosite, caracteristici tehnice şi clasa de precizie;
9. Scheme de flux tehnologic și puncte de măsură;
10. Fișe de măsurători – date de intrare;
11. Ecuații de bilanț şi formule de calcul al pierderilor reale, respectiv tehnologice, pe fiecare categorie de pierdere şi, respectiv, pe fiecare componentă/activitate SACET;
12. Bilanţul real – date şi rezultate de calcul al pierderilor reale, tabelul de bilanţ şi diagrama Sankey;
13. Analiza bilanţului real (compararea componentelor utile şi de pierderi cu cele realizate în procese şi instalaţii similare, de proiect, de recepţie, de omologare, cunoscute pe plan intern, extern şi în literatura de specialitate);
14. Bilanţul tehnologic - date şi rezultate de calcul al pierderilor tehnologice, tabelul de bilanţ şi diagrama Sankey;
15. Analiza comparativă bilanţ real – bilanţ tehnologic;
16. Plan de măsuri şi acţiuni pentru creşterea eficienţei energetice.
17. Pentru datele măsurate, utilizate în calculul pierderilor reale, care prezintă erori de măsură/înregistrare evidenţiate prin valori neuzuale/nejustificate, se vor aplica corecţiile necesare obţinerii unor valori credibile de pierderi reale, pe fiecare categorie de pierdere şi, respectiv, pe fiecare componentă/activitate SACET.
18. Cantităţile de energie termică din bilanţul real şi cele din bilanţul tehnologic trebuie să fie exprimate şi în MWh.
19. Pentru determinarea pierderilor tehnologice în activităţile de transport şi distribuţie a energiei termice prin reţelele SACET (RT, RD) trebuie îndeplinite următoarele condiţii:
	1. ipoteze de calcul:
		* 1. reţeaua are aceeaşi lungime şi configuraţie ca în situaţia reală,
			2. cantităţile de energie termică livrate la consumatori sunt aceleaşi ca în situaţia reală,
			3. conductele, armăturile şi izolaţiile termice sunt în stare bună;
	2. metodele și formulele de calcul pentru pierderile tehnologice de energie termică prin radiaţie/convecţie (transfer de caldură în mediul ambiant) au la bază calculul fluxului termic liniar de la agentul termic care circulă prin conductă la mediul înconjurător în care se află conducta, conform normativelor tehnice aplicabile şi/sau specificaţiilor tehnice ale furnizorilor de echipamente;
	3. pierderea de temperatură este sub valoarea limită de 0,5 K/km;
	4. randamentul izolației termice este mai mare de 80%;
	5. valorile procentuale ale pierderilor sunt calculate raportând valoarea absolută a acestora la energia intrată în reţele, recalculată ca sumă dintre energia termică facturată la consumatori în bilanțul real și valorile absolute ale pierderilor tehnologice pe rețele;
	6. pierderea masică de agent termic, medie anuală orară, în condiţii normale de funcţionare, nu este mai mare de 0,2% din volumul instalaţiei în funcţiune.
20. Având în vedere ipotezele de calcul prevăzute la pct. V.1, datele şi metoda de calcul utilizate pentru determinarea pierderilor tehnologice trebuie să asigure obţinerea unor valori de pierderi tehnologice, pe fiecare categorie de pierdere şi, respectiv, pe fiecare componentă/activitate SACET, mai mici decât valorile corespunzătoare de pierderi reale.

**Anexa nr. 3** (la Procedură)

**Aviz nr. ........... din …………………**

**pentru documentaţia privind pierderile tehnologice**

**utilizate la calculul preţurilor și tarifelor energiei termice**

întocmită de ……….………. pe baza bilanţului energetic în SACET

din localitatea ……………..., pentru anul/perioada ………….

Având în vedere prevederile art. 35 alin (1) lit. e) și art. 40 alin. (6) din Legea serviciului public de alimentare cu energie termică nr. 325/2006, cu modificările şi completările ulterioare

şi ținând seama de:

* cererea transmisă de ........................................................ prin adresa nr. ............................, înregistrată la ANRE cu nr. .............................., împreună cu documentaţia întocmită pe baza lucrării de bilanţ energetic elaborate de ……………, precum și completările transmise prin adresa/adresele nr. ............................, înregistrată/înregistrate la ANRE cu nr. .......................,
* faptul că ....................................................................... este operator SPAET în baza licenţei nr. ..................................., acordate de ..........................prin Ordinul/Decizia nr. ..................., valabilă până la data de ...............................,

președintele ANRE emite prezentul

**AVIZ**

1. Se avizează [cu observaţii] documentaţia întocmită de ………………. pe baza lucrării elaborate de ………., care cuprinde bilanţul energetic în SACET din localitatea ………….., pentru anul/perioada …………., prevăzută în anexa [nr. 1]. [Observaţiile la documentaţie sunt prevăzute în anexa nr. 2]

2. Prezentul aviz servește ..................... în scopul transmiterii solicitării de aprobare, prin hotărâre a ………….. din localitatea ………….., a bilanţului energetic, respectiv a pierderilor tehnologice rezultate din documentaţia anexată.

3. În structura preţurilor/tarifelor solicitate de …………………., vor fi luate în considerare valorile procentuale ale pierderilor tehnologice prevăzute în documentația anexată prezentului aviz.

4. Anexa/anexele face/fac parte integrantă din prezentul aviz.

**Președinte**

**....................................................**